અમરેલી જિલ્‍લાનાં રાજુલા-જાફરાબાદ પંથકમાં મેઘો મહેરબાન થયો. રાજુલામાં મુશળધાર સવા ચાર ઈંચ વરસાદ ખાબકતા સમગ્ર શહેરમાં પાણી પાણી જોવા મળતું હતું. તો ગ્રામ્‍ય વિસ્‍તારમાં ધોધમાર વરસાદથી ધરતીપુત્રો ખુશખુશાલ થઈ ગયા હતા. તો જાફરાબાદના દરિયાકાંઠે દરિયામાં કરંટ જોવા મળ્‍યો હતો અને દરિયામાં દસ દસ ફૂટના મોજા ઉછળી રહૃાા હતા. અમરેલી જીલ્‍લાના 11 તાલુકા મથકોમાંથી 7 તાલુકા મથક પર વરસાદે આગમન કરતા ખેડૂતો રાજી થઈ ગયા છે.